
	Ministru kabineta noteikumi Nr. 638

Rīgā 2021. gada 14. septembrī (prot. Nr. 61  53. §)



Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"

Izdoti saskaņā ar Epidemioloģiskās drošības likuma
3. panta otro daļu, 14. panta pirmās daļas 5. punktu,
19. panta pirmo un 2.1 daļu, 19.1 pantu, 30. panta trešo daļu,
31. panta piekto daļu, 39. panta pirmo un otro daļu,
Covid-19 infekcijas izplatības pārvaldības likuma
4. panta 1., 2., 3., 4., 5., 6., 7., 8., 9., 10., 11., 12., 13., 14.,
15., 16., 17., 18. un 21. punktu, 6.1 panta otro daļu,
6.3 panta otro daļu, 6.4 panta otro daļu,
6.7 panta pirmo, otro un trešo daļu,
6.9 panta otro daļu, 10.4 panta trešo daļu un
49.6 panta pirmo daļu un Farmācijas likuma
5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B., 123., 129., 134A., 153A., 159., 164A., 167A., 171A. nr.) šādus grozījumus:

1. Izteikt 40.4 punkta ievaddaļu šādā redakcijā: 

"40.4 Izglītības procesu tikai klātienē, izņemot šo noteikumu 40.6 1. apakšpunktā minēto gadījumu, īsteno:".

2. Papildināt 40.4 9. apakšpunktu aiz vārda "ietvaros" ar vārdiem "kā arī profesionālās kvalifikācijas eksāmenu norisē".

3. Aizstāt 40.8 punktā vārdus "līdz nākamās nedēļas pirmdienai" ar vārdiem "līdz kārtējās nedēļas piektdienai".

4. Izteikt 40.9 punktu šādā redakcijā:

"40.9 Izglītības iestādē izglītojamo (izņemot augstākās izglītības studiju programmas) testēšanu organizē sadarbībā ar laboratoriju, kura veic Covid-19 testus, šādā kārtībā:
40.9 1. izglītības iestādei ir tiesības nodot attiecīgajai laboratorijai:
40.9 1.1. izglītojamo datus (vārds (vārdi), uzvārds, personas kods, dzimums, deklarētās, reģistrētās vai personas norādītās dzīvesvietas adrese, pilsonības valsts, dzimšanas datums, klase (kurss, grupa)) un nepilngadīga izglītojamā likumiskā pārstāvja vai pilngadīga izglītojamā elektroniskā pasta adresi un kontakttālruņa numuru;
40.9 1.2. nodarbināto datus (vārds (vārdi), uzvārds, personas kods, dzimums, deklarētās, reģistrētās vai personas norādītās dzīvesvietas adrese, kontaktinformācija – tālruņa numurs, elektroniskā pasta adrese, ja tāda ir, pilsonības valsts, dzimšanas datums, izglītības iestādes nosaukums);
40.9 2. pakalpojuma sniedzējam ir pienākums nodot laboratorijai, kura veic Covid-19 testu attiecīgajā izglītības iestādē, pakalpojuma sniegšanā iesaistīto personu datus (vārds (vārdi), uzvārds, personas kods, dzimums, deklarētās, reģistrētās vai personas norādītās dzīvesvietas adrese, kontaktinformācija – tālruņa numurs, elektroniskā pasta adrese, ja tāda ir, pilsonības valsts, dzimšanas datums, izglītības iestādes nosaukums);
40.9 3. laboratorija:
40.9 3.1. šo noteikumu 40.9 1. apakšpunktā minēto izglītojamo un nodarbināto testēšanas rezultātu ievada e-veselības sistēmā;
40.9 3.2. testēšanas rezultātu nosūta pilngadīgam izglītojamam vai nepilngadīga izglītojamā likumiskajam pārstāvim uz viņa norādīto elektroniskā pasta adresi;
40.9 3.3. informē attiecīgo izglītības iestādi par izglītojamā un nodarbinātā pozitīvu Covid-19 testa rezultātu;
40.9 3.4. ja analīžu pārbaudē nav konstatēti pozitīvi Covid-19 testa rezultāti, katras analīžu pārbaudes beigās informē izglītības iestādi par pozitīvu Covid-19 testa rezultātu neesību attiecīgās izglītības iestādes izglītojamiem un nodarbinātajiem;
40.9 4. ja nodarbinātie un izglītojamie pamatizglītības un vidējās izglītības pakāpē (tai skaitā profesionālās ievirzes izglītības programmās), izņemot izglītojamos, kuri apgūst speciālo pamatizglītības programmu skolēniem ar garīgās attīstības traucējumiem vai speciālo pamatizglītības programmu skolēniem ar smagiem garīgās attīstības traucējumiem vai vairākiem smagiem attīstības traucējumiem speciālās izglītības iestādē vai speciālās izglītības klasē, atgriežas izglītības iestādē pēc prombūtnes vai neiekļaujas izglītības iestādes testēšanas grafikā, viņi 48 stundu laikā pirms ierašanās izglītības iestādē Covid-19 testu veic patstāvīgi laboratorijā, kura sadarbojas ar attiecīgo izglītības iestādi un kurai ir nodoti izglītojamā un nodarbinātā dati;
40.9 5. pakalpojuma sniedzējam ir pienākums informēt attiecīgo izglītības iestādi par pakalpojuma sniegšanā iesaistītās personas pozitīvu Covid-19 testa rezultātu."

5. Izteikt 40.29 1. apakšpunktu šādā redakcijā:

"40.29 1. izglītojamie un nodarbinātie, kuri, veicot darba pienākumus, nonāk ciešā saskarē ar izglītojamiem, tiek testēti atbilstoši Slimību profilakses un kontroles centra tīmekļvietnē publicētajam algoritmam. Covid-19 testu neveic pirmsskolas izglītības pakāpes izglītojamiem, ja tie sporta treniņa (nodarbības) norises laikā nenonāk saskarē ar pamatizglītības un vidējās izglītības pakāpes izglītojamiem, kā arī personas ar sadarbspējīgu vakcinācijas vai pārslimošanas sertifikātu;".

6. Papildināt VI1 nodaļu ar 40.39 un 40.40 punktu šādā redakcijā:

"40.39 Lai salīdzinātu izglītības iestādēs testējamo personu datus ar Nacionālā veselības dienesta rīcībā esošo informāciju par personām, kurām ir sadarbspējīgs vakcinācijas vai pārslimošanas sertifikāts, nodrošinot efektīvu, korektos datos balstītu Covid-19 testa veikšanu, Izglītības un zinātnes ministrijai ir tiesības no Valsts izglītības informācijas sistēmas nodot Nacionālajam veselības dienestam šādu informāciju:
40.39 1. novads, izglītības iestādes nosaukums, iestādes reģistrācijas numurs, pamata un vidējās izglītības pakāpes izglītojamo dati (vārds (vārdi), uzvārds, personas kods, dzimums, dzimšanas gads, deklarētās, reģistrētās vai personas norādītās dzīvesvietas adrese, valstiskā piederība un tās veids, dzimšanas datums, klase (kurss, grupa), nepilngadīga izglītojamā likumiskā pārstāvja vai pilngadīga izglītojamā kontakttālrunis un elektroniskā pasta adrese, ja tāda ir);
40.39 2. novads, izglītības iestādes nosaukums, iestādes reģistrācijas numurs, pedagoga dati (vārds (vārdi), uzvārds, personas kods, dzimums, dzimšanas gads, deklarētās, reģistrētās vai personas norādītās dzīvesvietas adrese, valstiskā piederība un tās veids, dzimšanas datums, kontakttālrunis un elektroniskā pasta adrese, ja tāda ir);
[bookmark: _GoBack]40.39 3. novads, izglītības iestādes nosaukums, iestādes reģistrācijas numurs, tehniskā personāla dati (vārds (vārdi), uzvārds, personas kods, dzimums).

40. 40 Nacionālajam veselības dienestam ir tiesības šo noteikumu 40.39  punktā minētos datus salīdzināt ar tā rīcībā esošo informāciju par personām, kurām ir sadarbspējīgs vakcinācijas vai pārslimošanas sertifikāts, un precizētos datus nodot laboratorijai, kura sadarbojas ar attiecīgo izglītības iestādi Covid-19 testa veikšanai."

